ચાઈનાના કોરોના વાઈરસનો ઉપદ્રવ સતત ફેલાઈ રહ્યો હોઈ ચાઈનાએ નવા વર્ષની રજાઓ લંબાવતાં સામે વૈશ્વિક અન્ય બજારોમાં ધોવાણની  સાથે ભારતીય શેર બજારોમાં સેન્સેક્સ આગલા બંધ ૪૧,૬૧૩.૧૯ સામે ૪૧,૫૧૦.૬૮ મથાળે ખુલીને આરંભથી જ મેટલ-માઈનીંગ શેરોમાં ટાટા સ્ટીલ સહિતમાં મોટું ઓફલોડિંગ થતાં અને એફએમસીજી શેરોમાં આઈટીસી, નેસ્લે ઈન્ડિયા, હિન્દુસ્તાન યુનિલિવરમાં વેચવાલી થતાં તેમ જ બેંકિંગ-ફાઈનાન્સ શેરોમાં એચડીએફસી લિમિટેડના ત્રિમાસિક પરિણામ પૂર્વે ફંડોના ઓફલોડિંગે એચડીએફસી લિમિટેડ, એચડીએફસી બેંક, ઈન્ડસઈન્ડ બેંક, સ્ટેટ બેંક ઓફ ઈન્ડિયા, કોટક મહિન્દ્રા બેંક ઘટી આવતાં અને લાર્સન એન્ડ ટુબ્રો, એનટીપીસી, પાવર ગ્રીડ કોર્પ સહિતના પાવર-કેપિટલ ગુડઝ શેરો અને રિલાયન્સ ઈન્ડસ્ટ્રીઝ, ટીસીએસ, ઓએનજીસી, ઈન્ફોસીસ, ટાઈટનની નરમાઈએ સેન્સેક્સ એક તબક્કે તૂટીને ૪૧,૧૨૨.૪૮ સુધી આવી જઈ અંતે ૪૫૮.૦૭ પોઈન્ટ તૂટીને ૪૧,૧૫૫.૧૨ બંધ રહ્યો હતો.